cyanic-selkie/wikianc huggingface dataset:
Erihs Eliskazess
Biogrāfija
Vairākkārt piedalījies Pasaules šaha olimpiādēs, kurās 3 reizes (1930, 1933-1935) pārstāvējis Austriju, 1 reizi (1939) - Vāciju, bet 4 reizes (1952, 1958-1960, 1964) - Argentīnu. Komandu vērtējumā izcīnījis zelta (1939), sudraba (1952) un bronzas (1958) medaļas, bet individuālajā vērtējumā zelta (1935) medaļu; 1936. gadā neoficiālajā Pasaules šaha olimpiādē pārstāvējis Austriju. Pēc 1939. gada Pasaules šaha olimpiādes Buenosairesā nolēmis neatgriezties Eiropā, bet palicis uz dzīvi Argentīna un kļuvis par šīs valsts pilsoni.
1952. gadā izcīnījis tiesības piedalīties Pasaules šaha čempiona izcīņas cikla starpzonu turnīrā, kur palicis 10. vietā. Par panākumiem turnīros FIDE 1950. gadā Eliskazesam kā vienam no pirmajiem piešķīrusi starptautiskā meistara (IM), bet 1952. gadā - starptautiskā lielmeistara (GM) nosaukumu.
Čačakas "Borac"
Čačakas futbola klubs "Borac" (sr) ir Serbijas futbola klubs no Čačakas, pašlaik spēlē Serbijas Pirmajā līgā.
Bindēnu pilskalns
Bindēnu pilskalns ir pilskalns, kas atrodas Madonas novada Bērzaunes pagasta centrālajā daļā, uz ziemeļrietumiem no Bērzaunes, Bērzaunes upes labajā krastā. Kokiem apaudzis paugurs.
Holšteinas-Gotorpas-Romanovu dinastija
Holšteinas-Gotorpas-Romanovu dinastija (de) bija Krievijas impērijas valdnieku dinastija, kas valdīja no 1761. līdz 1917. gadam. Tā izveidojās 1725. gadā no Oldenburgas dinastijas Šlezvigas-Holšteinas-Gottorpas dinastijas atzara (Haus Schleswig-Holstein-Gottorf) pēc Šlezvigas-Holšteinas-Gottorpas hercoga Kārļa Frīdriha laulībām ar Romanovu dinastijai piederīgo Krievijas cara Pētera I un viņa mīļākās Martas (vēlākās ķeizarienes Katrīnas I) meitu Annu (1708—1728).
Hidras efekts
Hidras paradokss arī tiek lietots, lai raksturotu neveiksmīgos centienus izmantot mērķtiecīgu nogalināšanu, apkarot narkotikas vai arī slēgt torrent saites. 2016. gadā bez iepriekšēja paziņojuma tika slēgta vietne Torrentz. Divu nedēļu laikā tika radītas 3 jaunas torrent saites, kas aizstāja Torrentz, pierādot Hidras efektu.
Saviški
Saviški ir ciems Tabores pagastā, Augšdaugavas novadā. Atrodas 250 km attālumā no Rīgas.
Izsitumi
Izsitumi ir morfoloģiski ādas elementi, kas parādās dažādu slimību, tajā skaitā arī infekciozu, gadījumos. Izsitumi var būt primāri un sekundāri. Izšķir arī patoloģiskus ādas stāvokļus, kuri pie dažādām slimībām parādās uz agrāk izmainītas ādas, bet pie citām slimībām ir citu ādas izsitumu tipu pārvēršanās rezultāts.
Saviški
Ciema apkārtnē atrodas Adamovas dīķis.
Izsitumi
Izsitumu klasifikācija
Primāri izsitumi: Sekundāri izsitumi: Patoloģiskie stāvokļi:
Ratenova
Ratenova (de) ir pilsēta Vācijā, Brandenburgā, Hāfellandes apriņķī, uz rietumiem no Berlīnes pie Hāfeles upes.
Vēsture
Rakstos pirmoreiz minēta 1157. gadā. Pēc Otrā pasaules kara Ratenova atradās VDR sastāvā. Pie pilsētas atradās PSRS armijas bāze.
Ekonomika
Ratenova ir optiskās rūpniecības centrs.
Tūrisms
Ratenovā izveidots Optikas parks (Optikpark Rathenow).
Cilvēki
Ratenova ir futbolista Jerga Heinriha (Jörg Heinrich, 1969) un ārsta, kara noziedznieka Joahima Mrugovska (Joachim Mrugowsky, 1905-1948) dzimtā pilsēta.
Zoja Saldana
Zoja Saldana (Zoe Saldana, Zoë Saldaña; dzimusi ) ir amerikāņu aktrise.
Kļuvusi pazīstama pēc dalības filmās "Avanscēna" (2000) un "Krustceles" (2002). Pēc tam attēlojusi Anamāriju filmā "Karību jūras pirāti: Melnās pērles lāsts" (2003), Uhuru filmās "Zvaigžņu ceļš" (2009) un "Tumsā: Zvaigžņu ceļš" (2013), kā arī Neitiri Džeimsa Kemerona režisētajā filmā "Avatars" (2009). Vairākās Marvel Cinematic Universe filmās, sākot ar filmu "Galaktikas sargi" (2014), atveido Gamoru. Aktrises karjeras laikā saņēmusi vairākus apbalvojumus, tāpat tikusi nominēta vairākām citām balvām.
Nikolajs Ēlerss
Nikolajs Ēlerss (dzimis ) ir dāņu hokejists, malējais uzbrucējs. Pašlaik (2017) spēlē Nacionālās hokeja līgas kluba Vinipegas "Jets" sastāvā.
Spēlētāja karjera
Pusaudža gados Ēlerss spēlēja Šveices junioru čempionātos. Profesionāļa karjeru viņš uzsāka 2012.—13. gada sezonā, kad aizvadīja 11 spēles Šveices hokeja līgas kluba EHC Biel sastāvā. Jau vasarā Ēlerss devās uz Ziemeļameriku, aizvadot divas rezultatīvas sezonas QMJHL. 2013.—14. gada sezonā viņš bija līgas rezultatīvākais debitants, savukārt pēc nākamās sezonas tika iekļauts līgas simboliskajā izlasē.
2015.—16. gada sezonu uzbrucējs jau pilnībā aizvadīja NHL kluba Vinipegas "Jets" sastāvā. Savā debijas NHL sezonā 72 spēlēs Ēlerss atzīmējās ar 38 rezultativitātes punktiem.
Lietuvas premjerministrs
Lietuvas premjerministrs (lt) ir Lietuvas Republikas valdības galva. Premjerministru nominē Lietuvas prezidents un apstiprina parlaments. Nesaskaņu gadījumā parlaments var noraidīt prezidenta nominēto kandidātu un izvēlēties savu kandidātu. Šībrīža premjerministre ir Ingrīda Šimonīte.
Mūsdienu amats izveidots pēc Lietuvas neatkarības atjaunošanas PSRS sabrukuma laikā 1990. gadā, līdz 1992. gada 25. novembrim amata nosaukums bija "Ministru padomes priekšsēdētājs". Šāds amats Lietuvā pastāvēja arī no 1918. līdz 1940. gadam.
Jānis Lūsēns
Jānis Lūsēns (dzimis Liepājā) ir latviešu komponists.
Izglītību ieguvis Liepājas 1. vidusskolā, Liepājas Emiļa Melngaiļa mūzikas vidusskolas teorijas nodaļā un LVK Jāņa Ivanova kompozīcijas klasē. Dibinājis instrumentālo mūzikas grupu Zodiaks. Viņš ir pazīstams ar sacerētajām operām un muzikālajām izrādēm. 2009. gadā saņēmis Triju Zvaigžņu ordeni. Jānis Lūsēns komponējis Edvarda Treimaņa-Zvārguļa dzejoli "Taisnība", kas bija viena no Atmodas himnām. Lūsēna instrumentālā ansabļa Zodiaks skaņuplate "Disco Alliance" pārdota vairāk kā 20 miljonos eksemplāru visā pasaulē. 2018. gadā kā žūrijas loceklis piedalījies LTV konkursā Supernova.
Indrānu iela (Jūrmala)
Indrānu iela ir iela Jūrmalā, Bulduru apkaimē. Indrānu iela sākas krustojumā ar Jaunjelgavas ielu un beidzas krustojumā ar Rīgas ielu. Kopējais ielas garums ir 350 metri. Indrānu ielā satiksmes kustība norit vienā joslā. Ielā ir savrupmāju apbūve.
Ielu savienojumi
Indrānu iela ir savienota ar šādām ielām:
A Ghetto Christmas Carol
A Ghetto Christmas Carol ir amerikāņu repera un dziedātāja XXXTentacion ar Ziemassvētku tēmu saistīts ieraksts. 2017. gada 11. decembrī to izlaida Bad Vibes Forever. Producēšanu galvenokārt veica amerikāņu ierakstu producents Ronny J un pats XXXTentacion, kā arī Cubeatz un J Dilla.
M1 ķivere
M1 ķivere ir kaujas ķivere, ko izmantoja ASV Bruņotie spēki no Otrā pasaules kara līdz 1985. gadam, kad to nomainīja bruņu komplekta PASGT ķivere. M1 ķivere ir kļuvusi par ASV armijas ikonu, un tās dizains iedvesmo citus militārpersonas visā pasaulē.
Raksturojums
M1 ķivere bija izgatavota no Hadfīlda mangāna tērauda, ​​tai bija iekšējā odere, kas izgatavota no neilona bāzes organoteksolīta, un no ārpuses tā bija krāsota olīvu krāsā. Vēlāk, lai palielinātu karavīru maskēšanos, tika izstrādāti maskēšanās pārsegi. Uz ķīveres parasti bija caurumi veģetācijas elementu ievietošanai tajos uzticamākai maskēšanai.
M1 komplekts ir divdaļīga ķivere ar apmēram 1 mm biezu tērauda apvalku. Ķiveres malas ir fiksētas ar atlokiem. Iekšējais aprīkojums ir otra ķivere, kas sver 350 gramus, izgatavota no presēta lamināta, uz kuras piestiprināta odere - austu lentu cilpu komplekts, augšpusē šņorēts, ar ādas siksniņu. Viss ir saistīts ar deviņām kniedēm. Āķis ar šauru joslu ar sprādzi, kas regulē tā garumu, ir piestiprināts pie āķiem, kas pielīmēti tieši pie ķiveres. Tērauda "ārējai ķiverei", kas sver apmēram 1 kg, ir odere ar āķi, un šīs oderes āķi ir piemetināti tieši pie tās.
Izmantošana citās valstīs
Papildus ASV bruņotajiem spēkiem M1 ķiveri izmantoja arī citu valstu, piemēram, Kanādas bruņotie spēki un Izraēlas bruņotie spēki vai Argentīnas bruņotie spēki. Tāpat dažas valstis ir izstrādājušas savas ķiveres, kuru pamatā ir M1, piemēram, Japānas tipa 66 ķivere.
Pumpuri (ciems)
Pumpuri ir ciems Kuldīgas novada Skrundas pagastā. Atrodas pagasta centrālajā daļā 6,4 km no pagasta centra Skrundas, 43,3 km no novada centra Kuldīgas un 150,3 km no Rīgas.
Apdzīvotā vieta atrodas pie autoceļa P107 (Skrunda — Ezere), pie Gaidupes ietekas Klūgas upē.
2018. gada pasaules čempionāts cīņas sportā
2018. gada Pasaules čempionāts cīņas sportā notika  no 20. līdz 28. oktobrim Ungārijas galvaspilsētā Budapeštā.
Komandu vērtējums
Katrā svara kategorijā cīkstonis par izcīnīto 1. vietu komandai deva 25 punktus, 2. vietu — 20 punktus, 3.—4. vietu — 15 punktus, 5.—6. vietu — 10 punktus, 7. vietu — 8 punktus, 8. vietu — 6 punktus, 9. vietu — 4 punktus un 10. vietu — 2 punktus.
Dalībnieki
Sacensībās piedalījās 785 cīkstoņi no 88 valstīm:
Latvijas cīkstoņi
Čempionātā piedalījās trīs Latvijas cīkstoņi: vīriešiem grieķu-romiešu cīņā kategorijā līdz 67 kg Aleksandrs Jurkjans — 27. vieta un kategorijā līdz 72 kg Ņikita Masjuks — 24. vieta, sievietēm brīvajā cīņā (līdz 65 kg) Laura Skujiņa — 11. vieta.
Immediate Media Company
Immediate Media Company (dibināta kā Immediate Media Co) ir izdevniecība, kas pieder kompānijai Hubert Burda Media, kas izdevniecību iegādājās 2017. gada janvārī.
Immediate Media Company izdod dažādus drukātos izdevumus un veido saturu interneta vietnēs. Izdevniecībā ietilpst Origin Publishing, Magicalia un BBC Magazines aktīvi. Izdevniecība izdod arī žurnālus Radio Times un Gardens Illustrated. Aptuveni 85% no tās ieņēmumiem veido satura pakalpojumi, bet pārējie — no reklāmas.
Laika posmā no 2018. gada janvāra līdz jūnijam uzņēmuma izdevumu kopējā tirāža balstoties uz ABC veiktā audita datiem ir 1,59 miljonu apmērā, ieskaitot 1,1 miljonu aktīvo abonentu. 2018. gadā izdevniecība ziņoja par vairāk nekā 70 miljonu žurnālu pārdošanu.
Ziemeļvjetnama
Ziemeļvjetnama, oficiāli Vjetnamas Demokrātiskā Republika, bija valsts Dienvidaustrumāzijā, kas pastāvēja no 1945. līdz 1976. gadam. Valsti Francijas kontrolētajā Vjetnamā 1945. gada 2. septembrī dibināja Ho Ši Mins. Viņa vadītais Vjetmins Pirmajā Indoķīnas karā ieguva kontroli pār Vjetnamas ziemeļu daļu.
Vjetnamas kara beigās 1975. gadā Ziemeļvjetnamas armija ar Ziemeļvjetnamas atbalstīto Vjetkongu ieņēma Dienvidvjetnamas galvaspilsētu Saigonu un izveidoja Dienvidvjetnamā Vjetkonga kontrolētu pagaidu valdību. 1976. gadā Dienvidvjetnamas pagaidu valdība un Ziemeļvjetnama apvienojās Vjetnamas Sociālistiskajā Republikā.
Pansionāts "Jaunāmuiža"
Pansionāts "Jaunāmuiža" ir Jēkabpils novada pašvaldības aģentūra, kas atrodas Jaunā muižā. Pansionāts atrodas 10 km no Jēkabpils, autoceļa A12 malā. Pansionātā uzņem pensijas vecumu sasniegušas personas, kā arī I un II grupas invalīdus, kuriem nepieciešama diennakts sociālā aprūpe. Uzturmaksa dienā ir EUR 18, ieskaitot pensijas 90% daļu.
Vēsture
Dibināts 1958. gada oktobrī kā invalīdu nams Krustpils rajona Ezeriešu ciema padomes “Jaunajā muižā”. 1974. gadā pabeidza jaunās ēkas celtniecību “Jēkabpils pansionāta” 310 iemītniekiem. 2010. gadā pansionātu pārdēvēja par Krustpils novada pašvaldības aģentūru “Jaunāmuiža”. 2019. gadā tajā bija liela kadru mainība: gada laikā bija pieņemti 69 un atbrīvoti 58 darbinieki.
Aprūpes apstākļi
Pansionāta klienti mitinās 2-vietīgās un 5-vietīgās istabās, kuras aprīkotas ar sadzīvei nepieciešamo inventāru un atsevišķu sanitāro mezglu. Klienti saņem neatliekamo medicīnisko palīdzību, tiek reģistrēti pie ģimenes ārsta, tiek sniegti zobārsta pakalpojumi un konsultācijas pie ārsta - speciālista ar ģimenes ārsta nosūtījumu. Tiek organizēti sociālās un darba rehabilitācijas pasākumi, atbilstoši klientu fiziskajam stāvoklim.
1812. gada karš
1812. gada karš, arī Krievijas kampaņa (fr) jeb '''1812. gada Tēvijas karš''' (ru), bija Krievijas Impērijas karš pret impērijā iebrukušo Francijas un to sabiedroto armiju Napoleona vadībā no 1812. gada 24. jūnija līdz 14. decembrim. Karš beidzās ar katastrofāliem rezultātiem Napoleona Francijai un to var uzskatīt par pagrieziena punktu Napoleona karos. Kara rezultātā Francijas armija zaudēja ievērojamu skaitu karavīru, Austrija un Prūsija nostājās pret Napoleona Franciju un sākās Sestās koalīcijas karš, kurš beidzās ar Napoleona sakāvi.
Kampaņas sākums
Napoleons savu militāro kampaņu sāka 1812. gada 24. jūnijā, šķērsodams Nemunu. Oficiālais kara iemesls bija Polijas aizstāvēšana. Pusmiljonu lielā Napoleona armija ar relatīvi nelielām kaujām devās dziļi Krievijā — kaut gan pastāv uzskats, ka Napoleona karaspēks varēja būt līdz pat 650 000 karavīru liels, tādējādi padarot to par lielāko invāziju, kādu cilvēce bija līdz tam brīdim piedzīvojusi. Krievu karaspēks Barklaja de Tolli vadībā atkāpās, izmantojot izdedzinātās zemes taktiku. Krievu galvenie spēki atkāpās gandrīz trīs mēnešus, auga neapmierinātība, tāpēc Krievijas Impērijas ķeizars Aleksandrs I par virspavēlnieku Barklaja de Tolli vietā iecēla Mihailu Kutuzovu.
Maskavas ieņemšana
1812. gada 7. septembrī Maskavas pievārtē notika Borodinas kauja starp pretinieku galvenajiem spēkiem. Ciezdama lielus zaudējumus, Krievijas armija atkāpās, tomēr tā saglabāja kaujasspējas. 14. septembrī Napoleons iegāja atstātajā un degošajā Maskavā. Kad Krievija atteicās kapitulēt, oktobrī Napoleons ar armiju centās nokļūt Kalugas apkaimē, lai papildinātu proviantu. Krievijas armijai ar kaujām izdevās novirzīt Napoleonu uz to pašu izpostīto Smoļenskas virzienu, kur apvidus resursi bija iznīcināti. Napoleons bija spiests sākt atkāpšanos.
Atkāpšanās
Ātri uznākušās ziemas, krievu armijas daļu, kā arī vietējo iedzīvotāju vienību uzbrukumu dēļ atkāpšanās pamazām izvērtās bēgšanā. Kad 1812. gada novembra beigās notika Berezinas kauja un Napoleonam ar lielām pūlēm izdevās šķērsot Berezinas upi, no 500 000 lielās armijas bija atlikuši 27 000 cilvēku. Napoleons tad pameta armijas atliekas un aizsteidzās uz Parīzi.
Karadarbība Latvijas teritorijā
No 1. (14.) līdz 4. (17.) jūlijam Francijas maršala Udino korpuss 3 kājnieku (32 000 vīru) un 1 kavalērijas divīzijas (2 400 vīru) sastāvā neveiksmīgi centās ieņemt Dinaburgas cietoksni. Pēc Napoleona pavēles tas atkāpās no Daugavpils un devās augšup pa Daugavas kreiso krastu uz Polocku, kur frančiem izdevās šķērsot Daugavu un turpināt virzīties uz Pēterburgas pusi.
Maršala Makdonalda komandētais 10. Prūšu kājnieku korpuss, kurā ietilpa divas kājnieku un viena kavalērijas divīzija — kopā 36 bataljoni (26 000 kājnieki) un 16 eskadroni (3000 jātnieku) iebruka Zemgalē un strauji virzījās Rīgas un Jelgavas virzienā. 4. jūlijā tika ieņemta Jelgava, bet gar Iecavas upi krievu karaspēks bija izveidojis nocietinājumu līniju. 7. jūlijā notika Iecavas kauja, kurā Napoleona Lielās armijas Prūšu korpuss ģenerāļu Grāverta un Kleista vadībā sakāva krievu karaspēka daļas, kas atkāpās uz Ķekavas aizsardzības pozīcijām. Šajā kaujā Napoleona pusē cīnījās septiņi kājnieku bataljoni un seši kavalērijas eskadroni ar 16 lielgabaliem, bet Krievijas pusē ap 4200 kājnieku, 1700 jātnieku un 10 lielgabali. Bailēs no Napoleona karaspēka uzbrukuma Rīgai, pilsētas aizsardzības spēju stiprināšanai tika nodedzinātas pilsētas priekšpilsētas.
20. jūlijā franči ģenerāļa Rikardo vadībā pie Jēkabpils šķērsoja Daugavu un gar abiem upes krastiem bez nopietnas pretestības ieņēma krievu armijas atstāto Daugavpils cietoksni. Maršals Makdonalds devās uz Kalkūniem, kur iekārtoja savu štāba mītni.
Franču militārā administrācija 1. augustā atjaunoja Kurzemes hercogisti. 22. augustā krievu karaspēks Esena vadībā uzvarēja prūšu karaspēku Obsta fon Horna vadībā kaujā pie Ķekavas (Dahlenkirchen). 1812. gada 17. septembrī krievu karaspēks ieņēma Jelgavu un nonāca Bauskas tuvumā. Prūšu ģenerālis Ludvigs Jorks fon Vartenburgs (York von Wartenburg) sāka pretuzbrukumu no Mežotnes un nākamajā dienā Jelgavu atguva. Oktobrī Makdonalds pārcēla savu štāba mītni uz Staļģenes muižu uz dienvidiem no Jelgavas. 29. novembrī franču maršals Makdonalds saņēma ziņu par Napoleona galveno spēku atkāpšanos un pavēlēja prūšu karaspēkam atkāpties no Kurzemes. 7. decembrī Jelgavu pameta franču ieceltie ierēdņi.
Rundāles pils parkā ir piemineklis Napoleona Lielās armijas karavīriem, kas krituši 1812. gada kampaņā Kurzemē un Zemgalē.
Barclays Center
Barclays Center ir daudzfunkcionāla halle Ņujorkā, ASV. Arēnā savas mājas spēles NBA komanda Bruklinas "Nets" un NHL komanda Ņujorkas "Islanders". Arēna tika atklāta.
Smelteri
Smelteri (arī Smeļteri) ir ciems Preiļu novada Saunas pagastā. Izvietojies pagasta ziemeļu daļā 10,8 km no pagasta centra Prīkuļiem, 17,7 km no novada centra Preiļiem un 211,2 km no Rīgas.
Apdzīvotā vieta izvietojusies autoceļu V737 (Kokorieši–Jezufinova–Polkorna) un V738 (Pieniņi–Smelteri) krustojumā, Īvaiša upes krastā. Ciema ietilpst ciema daļas Lielie Orīši un Obrezi.
Iedzīvotāju skaita izmaiņas
Esošajās robežās, pēc CSB datiem.
Pliskas kauja
{{Kauja ({{BUL}}) }}
Pliskas kauja (bg) bija kauja 811. gada 26. jūlijā starp Bulgārijas karaspēku hana Kruma vadībā pret Bulgārijā iebrukušo Bizantijas karaspēku imperatora Nikifora I vadībā.
Bizantiešu karaspēkam iesākumā izdevās nopostīt Bulgārijas galvaspilsētu Plisku. Tikmēr bulgāru spēki nobloķēja Balkānu kalnu pārejas, bloķējot Bizantijas karaspēka atgriešanos. Izšķirošā kauja notika 811. gada 26. jūlijā, visticamāk Verbicas pārejā. Bulgāru slēpņu un nakts uzbrukumu taktikas rezultātā bizantiešu armija tika dezorganizēta un gandrīz pilnībā iznīcināta. Krita arī pats imperators, no kura galvaskausa Krums izgatavoja ar sudrabu apkaltu biķeri. Pliskas kauja bija viena no smagākajām sakāvēm Bizantijas vēsture. Pēc šīs sakāves bizantieši turpmākos 150 gadus vairs nesūtīja karaspēku pāri Balkāniem, kas ļāva nostiprināties Pirmajai Bulgārijas caristei.
2011. gada Latvijas čempionāts vieglatlētikā
2011. gada Latvijas čempionāts vieglatlētikā norisinājās Liepājā, laikā no 30. līdz 31. jūlijam. Liepājā notika 90. čempionāts vieglatlētikā, kurā 2011.gada Latvijas čempionus noskaidroja 39 disciplīnās.Latvijas čempionāts Liepājā notika pirmo reizi. Liepāja ir septītā pilsēta, kurai bijis piešķirts gods sarīkot nacionālo čempionātu. Līdz tam – Rīgā, Ogrē, Jūrmalā, Valmierā, Ventspilī un Jēkabpilī.
Raimonds Graube
Raimonds Graube (dzimis Rīgā) ir latviešu ģenerālis, Latvijas Nacionālo bruņoto spēku komandieris (1999—2003, 2010—2017).
Militārā karjera
Raimonds Graube militāro dienestu uzsācis 1991. gadā Zemessardzes štāba bataljonā. 1998. gada jūnijā iecelts par Zemessardzes komandieri; no 1999. gada janvāra līdz 2003. gadam bijis NBS komandieris. Līdz atkārtotai iecelšanai par NBS komandieri 2010. gadā, ieņēmis amatus Aizsardzības ministrijā un bijis NBS Militārais pārstāvis NATO/ES. 2012. gadā Graubem tika piešķirta ģenerālleitnanta dienesta pakāpe.
2016. gada 25. oktobrī tika paziņots, ka Graube iesniedzis lūgumu atvaļināt no amata pirms pilnvaru termiņa beigām (2018). Savu atkāpšanu viņš skaidroja ar to, ka "pienācis brīdis nodot šo amatu nākamajam komandierim". Viņš ir visilgāk dienējušais NBS komandieris šajā amatā (kopā 10,5 gadi ) un vienīgais, kas atnāca no Zemessardzes.
Medijos un sociālos tīklos izskanēja versija, ka tieši Zemessardzes mācības Salaspilī, kad iedzīvotājus nobiedēja automāta kārtas un bruņoti cilvēki pilsētas domes apkaimē, bija Graubes atkāpšanās iemesls. Šo un citas ar atkāpšanos saistītās versijas Graube noliedza.
Bernards Knūbels
Bernards Knūbels (de; dzimis, miris ) bija vācu treka riteņbraucējs, 1896. gada vasaras olimpisko spēļu dalībnieks.
Knūbels un viņa brāļi Johans un Antons bija riteņbraukšanas entuziasti. Antons Knūbels bija uzsācis velosipēdu ražošanu un izplatīšanu 1885. gadā, bet gāja bojā lidmašīnas avārijā 1915. gadā. Bernards Knūbels pārņēma brāļa biznesu. Ražotnē vēlāk tika ražoti arī motocikli un automašīnas. Uzņēmums joprojām ir ģimenes īpašumā ar nosaukumu Knubel un apmēram 400 darbiniekiem 11 atrašanās vietās.
1896. gada vasaras olimpiskās spēles
Knūbels 1896. gada vasaras olimpiskajās spēlēs Atēnās startēja tikai 100 kilometru braucienā. Viņš distanci nepabeidza, izstājoties 41. kilometrā.
Roberts Rubenis
Roberts Rubenis (1917–1944) bija Latvijas Bruņoto spēku leitnants, latviešu leģionārs un Kureļa grupas bataljona komandieris. Kritis kaujā ar vāciešiem.
Dzīvesgājums
Dzimis 1917. gada 9. septembrī Krustpils pagastā. 1937. gadā beidza mācības Malnavas lauksaimniecības vidusskolā un no 1938. gada rudens līdz 1940. gada pavasarim dienēja Latvijas armijā, sākotnēji 7. Siguldas kājnieku pulkā, vēlāk — auto tanku pulkā, iegūstot leitnanta dienesta pakāpi. 1943. gada 15. maijā Roberts Rubenis apprecējās ar Ainu Jaunzemi.
1944. gada 13. martā Rubeni iesauca latviešu leģionā un viņš nonāca 15. latviešu SS grenadieru apmācību un papildinājumu brigādes 1. štāba rotā. Iespējams, ka Bredova kaujas grupas sastāvā viņš piedalījās 1944. gada 27. – 28. jūlija cīņās Jelgavas apkārtnē un pēc šīm kaujām atkāpās Skrīveru virzienā, kur bija sākusies ģenerāļa Kureļa grupas darbība.
Darbība Kureļa grupā
Leitnantam Rubenim uzticēja veidot rotu Bebru pagastā. 1944. gada 19. septembrī, Kureļa grupai pārvietojoties uz Kurzemi, Rubenis kopā ar savu vienību atkāpās uz Ropažiem, bet jau 22. septembrī turpināja ceļu uz Kurzemi.
1944. gada oktobrī Rubeņa 200 vīru vienība novietojās Ventspils apriņķa Ugāles pagasta „Ilziķos”. Uzzinājis par kureliešu atbruņošanu, leitnants Rubenis pavēlēja bataljonam doties pārgājienā. Pusnaktī tas gar Usmas ezera austrumu malu devās Rendas virzienā un 16. novembrī Abavas krastā pie Pērkoņu mājām bataljons sadūrās ar vācu automašīnām. Nākamajā dienā Rubenis ieradās SS obergrupenfīrera Jekelna komandpunktā, kur atteicās padoties.
Novembrī rotu pārveidoja par Kureļa grupas 2. bataljonu — kopā aptuveni 450 vīru, kurš bija izvietojies Ugāles pagasta Ilziķos, Trebiņos un Vanagos. 1944. gada 18. novembrī bataljons atsita vāciešu uzbrukumu. Nākamajā dienā bataljons uzbruka SS obergrupenfīrera Jekelna štābam un nāvīgi ievainoto Robertu Rubeni aizveda uz Novadnieku mežsarga mājām. Paslēptas salmu vezumā, leitnanta Rubeņa mirstīgās atliekas nogādāja Ilziķu mājās un apbedīja.
Pēdējās bataljona cīņas noritēja 9. decembrī pie Vēveru mājām. Dzīvi palikušie rubenieši atkāpjoties pārgāja Vēlogu dambi un izklīda. Starp vāciešiem bija krituši bataljona komandieris Helds un Salaspils nometnes bijušais komandants, SS oberšturmfīrers Kurts Krauze.
Pizza Hut
Pizza Hut ir starptautisks ātrās ēdināšanas restorānu tīkls, kura galvenais vadības centrs atrodas Pleino, Teksasā, ASV. Uzņēmums galvenokārt specializējas dažāda veida picās, piedāvājot arī vistu spārniņus un makaronu ēdienus. Pizza Hut pieder ''Yum! Brands, kas ir pasaules lielākais restorānu īpašnieks un arī KFC un Taco Bell'' restorānu īpašnieks.
Vēsture
Uzņēmumu 1958. gadā nodibināja divi Vičitas Universitātes studenti. Pizza Hut bija viens no pirmajiem Amerikas restorānu tīklu franšīzēm, kas atvēra savu restorānu Irākā. 2001. gadā Pizza Hut laida klajā picu vakuumiesaiņojumā, ko iespējams ēst kosmosā. Vēlāk picu nogādāja Starptautiskajā kosmosa stacijā.
Pēc 2012. gada datiem uzņēmumam ir vairāk kā 11 139 restorānu 95 pasaules valstīs. 2016. gadā Pizza Hut atvēra 200 m2 lielu restorānu Latvijā, Rīgā, Audēju ielā 14.
Sārņi
Sārņi ir ciems Nautrēnu pagastā, Rēzeknes novadā. Atrodas 267 km attālumā no Rīgas.
Tekiškjaka
Tekiškjaka (nah) vai Tekikskiaka (es) ir pašvaldība Meksikā, Mehiko štatā, 84 km uz ziemeļiem no valsts galvaspilsētas Mehiko. Tekikskiaka ir nozīmīga arheoloģisko izrakumu vieta, kur ir atrastas liecības par čičimekiem, mištekiem, toltekiem, tepanekiem un galu galā par actekiem.
Progresa iela (Rīga)
Progresa iela ir iela Imantas mikrorajonā. Pirmo reizi Rīgas ielu sarakstā tā minēta 1927. gadā. Progresa iela robežojas ar Vecumnieku ielu, Trijstūra ielu un Bebru ielu. Veido savienojumu ar Kooperatīva ielu, Kurzemes prospektu. Progresa ielai krustojoties ar Kooperatīva ielu, tā veido jaunu ielu — Imantas ielu. No 1927. gada ielas nosaukums nav mainīts.
Autobusu pietura "Progresa iela" atrodas uz Kurzemes prospekta, pieturvietā pietur: 37. autobuss (Esplanāde-Imanta), 41. autobuss (Esplanāde-Imanta), 36. autobuss (Vakarbuļļi-Imanta).
Vladimirs Svešņikovs
Vladimirs Svešņikovs (ru; dzimis, Rīgā) ir Latvijas krievu izcelsmes starptautiskais meistars šahā (2011).
Biogrāfija
Krievijas lielmeistara Jevgeņija Svešņikova vecākais dēls. Bijis Latvijas jauniešu čempions U-14 vecuma grupā. Pārstāvējis Latviju dažādu vecuma grupu Eiropas jauniešu šaha čempionātos. Starptautiskajā šaha turnīrā Rīgas Tehniskās universitātes Open 2011 izcīnījis 3. vietu. Par sasniegtajiem rezultātiem turnīros FIDE 2007. gadā Svešņikovam piešķīrusi FIDE meistara (FM), bet 2011. gadā - starptautiskā meistara (IM) nosaukumu. Latvijas izlases sastāvā piedalījies Pasaules šaha olimpiādēs (2010, 2016). 2016. gadā uzvarējis Latvijas šaha čempionātā.
2015. gadā kopā ar tēvu sarakstījis grāmatu A Chess Opening Repertoire for Blitz & Rapid ("Šaha atklātņu repertuārs ātrspēlei un ātrajam šaham"), kura izdota angļu un krievu valodās.
Mišela Rodrigesa
Mišela Rodrigesa (Mayte Michelle Rodríguez; dzimusi ) ir amerikāņu aktrise.
Kļuvusi pazīstama pēc dalības filmā Girlfight (2000), kas ir arī viņas debija kino. Pēc tam filmējusies tādās filmās kā "Ātrs un bez žēlastības" (2001), "Nezūdošais ļaunums" (2002), "Speciālo uzdevumu vienība S.W.A.T." (2003), "Avatars" (2009), "Ātrs un bez žēlastības 4" (2009), "Mačete" (2010), "Uzbrukums pasaulei: Kauja Losandželosā" (2011), "Nezūdošais ļaunums: Atmaksa" (2012), "Ātrs un bez žēlastības 6" (2013) un "Mačete nogalina" (2013). Tāpat pazīstama ar lomu seriāla "Pazudušie" otrajā sezonā.
Patarnieki
Patarnieki (agrāk arī Paterniki) ir apdzīvota vieta Krāslavas novadā, Piedrujas pagastā. Izvietojusies pagasta austrumos pie autoceļa A6 pie Savicas ietekas Rosicā 9 km no pagasta centra Piedrujas, 33 km no novada centra Krāslavas un 301 km no Rīgas. 2 km no Patarniekiem pie Baltkrievijas robežas atrodas Pāternieku robežkontroles punkts.
Jackass uz visiem laikiem
"Jackass uz visiem laikiem" (en) ir 2022. gada ASV realitātes kinokomēdija. Filmas režisors un producents ir Džefs Tremeins, pārējie producenti ir Spaiks Džonzs un Džonijs Noksvils, izplatītājs — Paramount Pictures. Šī ir ceturtā Jackass filmu sērijas filma pēc Jackass 3D (2010). Galvenās filmas zvaigznes ir Jackass sākotnējais pamatsastāvs — Noksvils, Stīvs-O, Kriss Pontiuss, Deivs Inglends, Vī Mens, Bīstamais Erens un Prestons Leisijs, kuriem pievienojušās dažādas slavenības un viens no sākotnēja sastāva Jackass locekļiem Bems Mārdžera, ar kuru tika lauzts līgums filmas veidošanas laikā.
Filmas Jackass Forever pirmizrāde notika Ķīniešu teātrī Holivudā, Kalifornijā, bet ASV kinoteātros to sāka demonstrēt divas dienas vēlāk — 4. februārī. Filma saņēmusi daudz pozitīvas kritikas, un daudzi norāda, ka šī iespējams ir labākā sērijas filma. Filmas pasaules kases ienākumi ir vairāk nekā 80 miljoni ASV dolāru.
Sižets
Filma Jackass ir kaskadieru triku, skeču un nejaušu cilvēku izjokošanu izlase.
Filmā Džonijā Noksvilā ietriecas bullis; Stīva O dzimumloceklis kļūst par bišu stropu; Deivu Inglendu aplej ar cūku spermu; maitas putns ēd gaļas gabalus no "Vī Mena" ķermeņa; Erenam Makgīhijam zirneklis iekoda krūtsgalā; Prestona Leisija pautus izmanto kā boksa maisu; Zeks Holmss lec kaktusu laukā; Reičela Volfsone laiza elektrošokeri, pēc tam viņu lūpās iedzeļ skorpions; Poopies cīnās pret Teksasas sarkano čūsku; Ēriks Manaka pilnā ātrumā ietriecas sienā.
Dana Rozmarija Skallona
Dana Rozmarija Skallona (en, dzimusi Rozmarija Brauna Londonā) ir īru dziedātāja un politiķe, 1970. gada Eirovīzijas dziesmu konkursa uzvarētāja.
1980. gadu sākumā, kopā ar vīru pārcēlās uz ASV, kur pievērsās reliģiozajai darbībai. Pēc atgriešanās Īrijā, 1997. gadā kandidēja Īrijas Prezidenta vēlēšanās, kurās ieņēma 3. vietu. 1999. gadā, kā neatkarīga deputāte kandidēja Eiroparlamenta vēlēšanās, tika ievēlēta un šajā amatā viņa bija līdz 2004. gadam. 2004. gadā neveiksmīgi kandidēja Īrijas prezidenta vēlēšanās.
2008. gadā Skallona aicināja atteikties Īriju no dalības Eirovīzijas dziesmu konkursā, pēc tā, kad par valsts pārstāvi tika izvēlēta tītara lelle Dastins.
Club Nacional de Football
Club Nacional de Football ir Urugvajas futbola klubs no Montevideo, kas izveidojās 1899. gadā, apvienojoties diviem Montevideo futbola klubiem — Uruguay Athletic Club un Montevideo Football Club.
Nacional ir visveiksmīgākā komanda Urugvajas futbola vēsturē un vēsturiski viena no visveiksmīgākajām un atzītākajām visā pasaulē. Kopumā klubs ir uzvarējis vairāk kā 120 oficiālās sacensībās, vairāk nekā jebkura cita komanda šajā valstī — 48 reizes ir bijis Urugvajas čempions kā arī uzvarējis 21 starptautiskās sacensībās.
Kluba galvenais stadions ir Gran Parque Central.
778. gads
778. gads bija parastais gads, kas pēc Jūlija kalendāra sākās trešdienā.
Lielā pergamentsēne
Lielā pergamentsēne Phlebiopsis gigantea (Fr.) Jülich ir plaši izplatīta sēne mērenās un boreālās joslas apgabalos. Viena no pazīstamākajām un biežāk sastopamākajām saprofītiskajām sēnēm skujkoku mežos. P.gigantea var ierosināt balto trupi kritalās un ciršanas atliekās, tomēr tiek uzskatīts, ka pastāv maza iespēja, ka tā attīstīsies dzīvos kokos. Pazīstamākie sinonīmi: Phlebia gigantea (Fr.) Donk, Peniophora gigantea (Fr.) Massee, Phanerochaete (Fr.) Rattan.
Slovēnijas futbola Pirmā līga
Slovēnijas futbola Pirmā līga ir Slovēnijas augstākā futbola līga, kas dibināta 1991. gadā. Čempionātā piedalās 10 komandas.
Lielā pergamentsēne
Augļķermeņu raksturojums
P. gigantea krāsa augļķermeņiem variē no caurspīdīgi pelēkbaltas līdz pat bāli dzeltenbrūnai. Krāsa mainās atkarībā no sēnes vecuma, paliekot augļķermenim vecākam, krāsa mainās no baltpelēkas uz dzeltenu, brūnu. Augļķermeņu platums var variēt no dažiem centimetriem līdz pat dažiem desmit centimetriem, biezums vidēji ir 0.5 mm. Augļķermeņiem kļūstot vecākiem un izžūstot, to malas atlokās no substrāta Koksnē augļķermeņi veidojas vienu - četru gadu laikā pēc koksnes kolonizēšanas. Lielās pergamentsēnes augļķermeņi attīstās uz celmiem, kritalām.P. gigantea augļķermeņi ir jutīgāki pret izžūšanu, salīdzinot ar H. annosum augļķermeņiem.
Vairošanās
Dzimumiskā vairošanās P. gigantea sēnei notiek ar bazīdijsporām, bezdzimumiskā – ar oīdijām (veģetatīvajām sporām). Bazīdijsporu izmēri - ~7 x 3 mikrometri, oīdijas izmērs 5-10 x 2,5-6 mikrometri. Bazīdijsporas izplatīšanas vektors ir vējš un lietus. Oīdijas ir viegli uzturēt, pavairot laboratorijas apstākļos, lai gan to nozīme dabā nav noskaidrota. P. gigantea veidoto oīdiju vektors var būt kukaiņi. Salīdzinoši vairāk sporu no augļķermeņa izdalās naktī,novērots, ka sporulācija samazinās pie ekstrēmām temperatūrām.
Saimniekaugi
P.gigantea lielākoties sastopama uz dažādiem skujkokiem - to mizas un koksnes. Parasti atrodama Pinus, Picea, Abies, un Tsuga ģints sugām,taču reizēm augļķermeņi atrodami arī uz lapu kokiem.
Izolātu iegūšana
Klasiska metode ir lielās pergamentsēnes izolēšanai ir micēlija audzēšana uz iesala agara barotnes no liesmā sterelizēta koksnes gabaliņa. Izolātus identificē pēc to makroskopiskajām un mikroskopiskajām pazīmēm. Makroskopiskās pazīmes: Mikroskopiskās pazīmes:
Izmantošana
P. gigantea ir primāra koksnes kolonizētāja. P. gigantea ir vienīgā bazidiomicēte, ko praktiski pielietoto mežsaimniecībā kā bioloģiskās celmu apstrādes līdzekli, lai ierobežotu sakņu piepes izraisīto sakņu trupi. Amerikas Savienotajās valstīs plaši izmantots līdzeklis sākot no 1970. gada. Par P. gigantea plašo pielietošanu liecina, ka Eiropas valstīs katru gadu ar to tiek apstrādāti vairāk kā divi simti tūkstoši ha mežu. Tā kā P. gigantea oīdijas ir pietiekoši izturīgas pret izžūšanu un viegli uzglabājamas, tad viegli veikt bioloģiskā preparāta ražošanu. Pašlaik P. gigantea oīdiju pulveris tiek plaši lietots Eiropas Savienības valstīs H. annosum izraisītās sakņu trupes kontrolē Līdzīgi sakņu piepei, lielā pergamnesēne var inficēt vēl dzīvus svaigi cirstus celmus, pateicoties straujai celmua kolonizācijai, neļauj attīstīties sakņu piepei. Lai gan jau vairāk kā 40 gadus P. gigantea ir zināma kā spēcīgs antagonists un konkurents sakņu piepei priedes,egles celmos, tomēr vēl līdz šim nav noskaidrots precīzs antagonisma mehānisms. P. gigantea izmantošana celmu aizsardzībā var samazināt celmu inficēšanos ar sakņu piepi pat par 90%. Arī Latvijas Valsts Mežzinātes institūtā "Silava" tiek veikti pētījumi, lai atrastu arī „vietējos” P. gigantea izolātus, ko izmantot celmu apstrādei. AS „Latvijas valsts meži” iekšējie normatīvie akti norāda, ka krājas kopšanas un galvenajā cirtē atstāto celmu apstrāde ar bioloģisko preparātu Rotstop® nepieciešama, ja cirte veikta kad vidējā diennakts gaisa temperatūra augstāka par +5 °C, audzēs, kur skuju koku īpatsvars ir vismaz 50 procenti. Krājas kopšanas cirtē apstrādājami visi skujkoku celmi, neatkarīgi no to caurmēra, bet galvenajās cirtēs ar bioloģisko preparātu Rotstop® jāpstrādā tikai tie, kuru caurmērs lielāks par 10 centimetriem. Sastāva kopšanas cirtēs celmu apstrāde netiek veikta.
Preperāta Rotstop vēsture, ietekme uz vidi
Sakņu piepes radītie bojājumi egļu audzēs Eiropas boreālajos mežos pagājušajā gasimtā bija ievērojami lielāki, salīdzinot ar priežu audzēm. Tāpēc tika meklēts kāds efektīvs lielās pergamentsēnes izolāts, kas apturētu vai palēlinātu sakņu piepes sakņu piepes izplatību egļu audzēs. 1987. gadā Somijā no egles atliekas tika izolēta P. gigantea. Izolātam tika konstatētas īpašības -ātraudzība, antagonisms. Izolāts turpmāk tika efektīvi izmantots egļu celmu aizsardzībā pret H. annosum.P. gigantea oīdiju pulveris, kā bioloģiskas preparāts tika reģistrēts 1991. gadā Skandināvijā ar nosaukumu „Rotstop” P. gigantea populācijām novērota augsta ģenētiskā daudzveidība, bet plaša viena genotipa pielietošana var samazināt ģenētisko daudzveidību dabiskajās populācijās.Tomēr jaunākajos pētījumos noskaidrots, ka celmu apstrāde ar „Rotstop” būtiski neietekmē citu sēņu daudzveidību
Sāvāni
Sāvāni ir ciems Vectilžas pagastā, Balvu novadā. Atrodas 245 km attālumā no Rīgas.
Albānija 2000. gada vasaras olimpiskajās spēlēs
Albānija 2000. gada vasaras olimpiskajās spēlēs Austrālijas pilsētā Sidnejā bija viena no 199 dalībvalstīm. Šīs bija Albānijas ceturtās vasaras olimpiskās spēles. Šajās spēlēs Albānijas sportistu komanda sastāvēja no 4 sportistiem (2 vīriešiem un 2 sievietēm), kuri startēja 3 olimpiskajos sporta veidos.
Šajās olimpiskajās spēlēs Albānija neizcīnija olimpiskās medaļas. Labāko rezultātu izcīnīja svarcēlājs Ilirjans Suli, kurš izcīnīja 5. vietu.
Albānijas karognesējs olimpisko spēļu atklāšanas ceremonijā bija Ilirjans Suli.
Vera Hramņikova
Dzimusi 1946. gada 13. jūnijā Vitebskā, drīz pārcēlās uz dzīvi Daugavpilī. Pēc Daugavpils Pedagoģiskā institūta absolvēšanas strādāja par angļu valodas skolotāju. Studēja Maskavas Borisa Ščukina Teātra institūta režijas fakultātē, 1985. gadā atgriezās Daugavpilī un darbojās Daugavpils krievu amatierteātrī. 1988. gadā kļuva par Daugavpils teātra aktrisi, vēlāk par režisori, iestudēja vairāk kā 20 izrāžu. 2016. gadā Verai Hramņikovai piešķīra Daugavpils domes apbalvojumu par mūža ieguldījumu. Mirusi 2022. gada 10. augustā.
Albānija 2000. gada vasaras olimpiskajās spēlēs
Svarcelšana 25px
Albānija svarcelšanā bija pārstāvēta ar vienu sportistu — Ilirjanu Suli. Viņš startēja svara kategorijā līdz 77 kilogramiem un kopvērtējumā izcīnīja 5. vietu, kas bija līdz šim viņa labākais panākums olimpiskajās spēlēs, kā arī Albānijas labākais panākums šajās olimpiskajās spēlēs.
Šaušana 25px
Albāniju šaušanā pārstāvēja viena sportiste — Diāna Mata. Viņa labāko rezultātu izcīnīja 25 metru šaušanā ar pistoli, kur iegūstot 579 punktus ieguva 11. vietu kvalifikācijas kārtā, bet fināla kārtai nekvalificējās. 10 metru šaušanā ar pneimatisko pistoli viņa izcīnīja 378 punktus un ieguva 21. vietu kvalifikācijas kārtā, bet fināla kārtai nekvalificējās.
Vieglatlētika 25px
Albānija vieglatlētikā bija pārstāvēja ar divām sportistiem — Oltionu Luli un Klodianu Šalu. Pirmo reizi Albānija bija pārstāvēta ar vīrieti vieglatlētikā. Abi divi sportisti piedalījās priekšsacīkstēs, bet tālākajiem posmiem nekvalificējās. Oltions Luli startēja 100 metru skrējienā un kvalifikācijas kārtā ar rezultātu 11.08 sekundes izcīnīja 8. vietu. Klodiana Šala startēja 400 metru skrējienā priekšsacīkstēs ar rezultātu 56.41 sekundes izcīnīja 7. vietu.
Artūrs Bethers
Dzimis Bauskā. 1856. gadā Tērbatas universitātē ieguva doktora grādu medicīnā. Papildinājies Vācijā, Francijā un Austrijā. 1862. gadā kļuva par Tērbatas universitātes patoloģijas profesoru. No 1871. līdz 1877. gadam - žurnāla Dorpater Medicinische Zeitschrift redaktors.
Pazīstams ar pētījumiem cilvēka auss uzbūvē. Bethera vārdā nosauktas auss struktūrā atrodošās Bethera šūnas.
Molina
Molina var būt:
Warcraft: Sākums
"Warcraft: Sākums" (en) ir 2016. gada ASV fantāzijas un Piedzīvojumu filma, kuras režisors ir Dankans Džonss. Galvenās lomas atveido Treviss Fimmels, Paula Patona, Bens Fosters, Dominiks Kūpers, Tobijs Kebbels, Bens Šneters, Roberts Kazinskis, Klensija Brauna, Daniels Vu. Filma attēlo sākotnējās tikšanās starp Warcraft varoņiem un tās darbība notiek dažādās videospēļu sērijās izveidotajās vietās.
Tirso de Molina
Tirso de Molina, īstajā vārdā Gabriels Teljess (es); dzimis , miris ) bija Spānijas Zelta laikmeta dramaturgs, dzejnieks un mersedāriju ordeņa mūks un oficiālais historiogrāfs.
Studējis Alkalā de Enaresā. 1600. gadā iestājās mersedāriju ordenī. Darbojies ordenī dažādās vietās Spānijā, tai skaitā Madridē (1617-1626). Sarakstījis vairāk nekā 400 lugu, no kurām saglabājušās mazāk nekā 100. Lugā El burlador de Sevilla y convidado de piedra pirmoreiz literatūrā parādās detalizēts Dona Žuāna leģendas izklāsts.
Atmateņu rinda
Atmatenes (Agaricales) ir bazīdijsēņu rinda no himēnijsēņu klases, kurā ietilpst vairāk nekā 13 000 mūsdienu sugas, kā arī rindā ir aprakstītas 6 izmirušas ģintis. Atmateņu bazīdioma (augļķermenis bazīdijsēnēm) ir parasti gaļaina, ar kātiņu, cepurīti un lapiņām, kurās attīstās bzīdiosporas.
Klasifikācija
Atmateņu rindai ir atklātas un aprakstītas ap 13000 sugu, kas ir iedalītas aptuveni 420 ģintīs, kas savukārt ietilpst 32 dzimtas.
Rindā ir arī "neskaidrā noteikumā" (incertae sedis) ģintis, kas nav iekļautas neviena no dzimtām. Iemesls tam ir dažāds: 1. slikti izpētīti, 2. nebija veikta DNS analīze, vai 3. filoģenētiski izmeklējot ģintis, pagaidām nav atrasta saikne ne ar vienu no dzimtām vai nav pagaidām izveidots rangs, kurai piederēs ģints. Pie tādiem ģintīm pieder:
Andreass Brēme
Andreass Brēme (de, dzimis ) ir Vācijas futbola treneris un bijušais futbolists, spēlēja kreisās malas aizsarga pozīcijā, bijis Vācijas futbola izlases dalībnieks.
Savas karjeras laikā pārstāvējis klubus Vācijā, Itālijā un Spānijā. Divas reizes kļuvis par Vācijas Bundeslīgas čempionu, vienreiz ar Bayern Munich, otrreiz ar 1. FC Kaiserslautern. 1989. gadā bijis arī Itālijas A sērijas čempions ar Internazionale.
Ar Vācijas futbola izlasi uzvarējis 1990. gada FIFA Pasaules kausā. Guvis arī uzvaras vārtus finālā pret Argentīnu ar 85. minūtē realizētu 11 metru soda sitienu. Piedalījies arī 1986. un 1994. gada FIFA Pasaules kausā, kā arī 1984., 1988. un 1992. gada Eiropas čempionātā.
Sasniegumi
1. FC Kaiserslautern
Bayern Munich
RBG
RBG ir 2018. gada dokumentālā filma, kuras režisores un producentes ir Betsija Vesta un Džūlija Koena. Galvenās lomas filmā atveido Rūta Badere Ginsburga, Džeina Ginsburga, Džeimss Stīvens Ginsburgs, Nīna Totenberga, Klāra Spera un Glorija Steinema. Filmas pirmizrāde notika Sandensas kinofestivālā.
Andreass Brēme
Sasniegumi
Internazionale
RBG
Filma tika nominēta Amerikas Kinoakadēmijas balvai nominācijās "Labākā dokumentālā filma" un "Labākā dziesma".
Filmā tiek parādīta ASV Augstākā tiesas tiesneses Rūtas Baderes Ginsburgas dzīve.
Andreass Brēme
Sasniegumi
Vācija
Individuālie sasniegumi
Ance Krauze
Ance Krauze (dzimusi Rīgā) ir latviešu mūziķe un mūzikas pedagoģe.
Izglītību ieguvusi Alsungas vidusskolā, Emīla Melngaiļa mūzikas koledžas Liepājas vokālajā nodaļā un Jāzepa Vītola Latvijas Mūzikas akadēmijā. Mūziķei ir trīs meitas.
Vairākas reizes saņēmusi Latvijas Mūzikas ierakstu gada balvu, kā arī vairākkārt tikusi nominētai tai. A. Krauzei ir bijusi veiksmīga sadarbība ar maestro Raimondu Paulu, tāpat ir dziedājusi duetā ar Normundu Rutuli.
Lat Eko Food
SIA Lat Eko Food ir 2010. gadā dibināts Latvijas bioloģiskās pārtikas ražotājs, kas specializējas bērnu pārtikas ražošanā.
Vēsture
Lat Eko Food dibināts 2010. gadā, bet saimniecisko darbību uzņēmums uzsāka 2011. gadā. Tajā pašā gadā Lat Eko Food uzņēma JIC biznesa inkubatorā. Sadarbībā ar Latvijas Valsts augļkopības institūtu divu gadu laikā izstrādāta biezeņu ražošanas tehnoloģija, un 2012. gadā tirdzniecībā nokļuva pirmie 7 no Latvijas izejvielām ražotie „Rūdolfs” zīmola augļu-ogu biezeņi — „Ābols ar smiltsērkšķi”, „Ābols ar melleni”, „Ābols un ķirbis”, „Ābols”, „Ķirbis ar smiltsērkšķi”, „Ķirbis ar upeni” un „Ķirbis”. Riga Food 2012 uzņēmuma biezeņi saņēma Zelta medaļu un balvu „Latvijas gada ekoprodukts 2012”.
2013. gadā uzņēmums paziņoja par ražošanas apjomu pieckārtīgu palielināšanu un laida tirgū sešus dārzeņu biezeņus — „Kartupelis un burkāns”, „Burkāns un ķirbis”, „Burkāns, ķirbis un kartupelis”, „Ķirbis un kartupelis” un „Burkāns ar smiltsērkšķi”, kā arī trīs jaunus augļu-ogu biezeņus — „Ķirbis ar plūmi”, „Ābols ar plūmi” un „Ābols, ķirbis un plūme”. Dārzeņu biezeņi izstrādāti sadarbībā ar Latvijas Lauksaimniecības universitātes Pārtikas tehnoloģijas fakultāti, bet augļu-ogu biezeņi — Latvijas Valsts augļkopības institūtā, savukārt visu biezeņu receptūra veidota sadarbojoties ar Latvijas Pediatru-gastroenterologu asociāciju.
2014. gada sākumā biezeņus pēc Lat Eko Food pasūtījuma sāka ražot Milda KM. Vienlaikus Ādažos uzsākta uzņēmuma pārstrādes rūpnīcas celtniecība, kurā ieguldīti 4 miljoni eiro, tostarp Eiropas Savienības struktūrfondu, Viļa Vītola vecākā un Viļa Vītola jaunākā līdzfinansējums. Ražotne atklāta tā paša gada 10. oktobrī.
2015. gada maijā Lat Eko Food saņēma Lielbritānijas tirgotāju asociācijas (British Retail Consortium, BRC) Pārtikas drošības globālo standartu (Global Standard for Food Safety) un FSSC 22000 (Pārtikas drošības vadības standartu). 2015. gada Eksporta un inovācijas balvas kategorijā „Importa aizstājējprodukts” uzņēmuma biezeņi ieguva 3. vietu. Togad Lat Eko Food arī gandrīz divkāršoja apgrozījumu (no 360 000 eiro gadu iepriekš līdz 600 000 eiro).
2017. gadā Lat Eko Food par gandrīz pusmiljonu iegādājās un uzstādīja stāvpaku ražošanas iekārtu, bet 2018. gadā, piesaistot Eiropas zivsaimniecības fonda finansējumu, Lat Eko Food par gandrīz pusmiljonu eiro iegādājās iekārtas un aprīkojumu zivju pārstrādei.
Paaugstināts patulīna saturs produktos
2019. gada 6. jūnijā Pārtikas un veterinārais dienests (PVD) paziņoja, ka uzņēmuma produktu 9 partijās (A1002, A1035, A1018, B964, B948, B876, A959, A995 un A947) laboratoriski atklāta maksimāli pieļaujamo līmeni pārsniedzoša mikotoksīna patulīna koncentrācija. PVD aicināja patērētājus tos nelietot uzturā, un uzdeva Lat Eko Food neatbilstošās partijas atsaukt no tirdzniecības. Lat Eko Food valdes priekšsēdētaja Egija Martinsone norādīja, ka no minētajām produktu partijām tirdzniecībā bija nokļuvis tikai neliels skaits vienību, kas atsauktas jau pirms nedēļas. Viņa arī uzsvēra, ka produktos konstatētā patulīna koncentrācija atbilst pieļaujamajam līmenim, bērniem no trīs gadu vecuma un zīdaiņiem pieļaujamā koncentrācija pārsniegta vien nedaudz, kas nevarot radīt nopietnu veselības apdraudējumu, tomēr aicināja attiecīgās produktu partijas iegādājušos cilvēkus drošības labad tās atgriezt tirdzniecības vietās. Visbeidzot Martinsone pauda, ka PVD analīžu rezultāti nesakrīt ar uzņēmuma rīcībā esošajiem rezultātiem, tāpēc plānots produktus atkārtoti pārbaudīt akreditētā laboratorijā ārpus Latvijas.
2019. gada septembrī no laboratorijas Lietuvā saņemti atkārtoto analīžu rezultāti, kuros neatbilstoša patulīna koncentrācija netika konstatēta, tomēr PVD, atsaucoties uz normatīvajiem aktiem, lēmumu nemainīja un nedeva atļauju Lat Eko Food iepriekšminētās produkcijas partijas realizēt vai nodot labdarībai, tāpēc aptuveni 70 000 eiro vērtā produkcija iznīcināta Getliņu izgāztuvē. Sākotnējās analīzes veikušais zinātniskais insitūts „BIOR” noliedza, ka būtu kļūdījies, un apgalvoja, ka patulīna koncentrācija vienas partijas produktos varot atšķirties un laika gaitā esot iespējama patulīna sadalīšanās, kam nepiekrita Lat Eko Food. Savukārt PVD pauda, ka pārbaudēs atklāts, ka no Itālijas piegādātajā izejvielā paaugstinātu patulīna saturu paškontrolē maija beigās laboratoriski esot konstatējis jau pats uzņēmums.
Krāslavas novads
Krāslavas novads ir Latvijas 2021. gada administratīvi teritoriālās reformas gaitā 2021. gada 1. jūlijā izveidota Latvijas pašvaldība, kurā tika apvienoti Krāslavas novads un Dagdas novads, kā arī trīs Aglonas novada pagasti. Robežojas rietumos ar Augšdaugavas novadu, ziemeļos ar Preiļu, Rēzeknes un Ludzas novadiem, kā arī austrumos un dienvidos ar Baltkrievijas Vitebskas apgabalu. Novada centrs atrodas Krāslavas pilsētā.
Novada teritorija pilnībā pārklājas ar pirms iepriekšējās administratīvi teritoriālās reformas pastāvējušā Krāslavas rajona teritoriju.
Teritoriālais iedalījums
Krāslavas novads iedalās 24 pagastos un 2 pilsētās: Andrupenes pagasts, Andzeļu pagasts, Asūnes pagasts, Aulejas pagasts, Bērziņu pagasts, Dagdas pagasts, Dagdas pilsēta, Ezernieku pagasts, Grāveru pagasts, Indras pagasts, Izvaltas pagasts, Kalniešu pagasts, Kaplavas pagasts, Kastuļinas pagasts, Kombuļu pagasts, Konstantinovas pagasts, Krāslavas pagasts, Krāslavas pilsēta, Ķepovas pagasts, Piedrujas pagasts, Robežnieku pagasts, Skaistas pagasts, Svariņu pagasts, Šķaunes pagasts, Šķeltovas pagasts un Ūdrīšu pagasts.
Daba
Novada lielākā daļa atrodas Latgales augstienes dienviddaļā (Karaļu kalns 272 m, Līpkolns 264 m), dienvidos Polockas zemiene. Augsnes — pārsvarā podzolētās un velēnu podzolētās. Meži 1982. gadā aizņēma ap 30% no teritorijas. Derīgie izrakteņi — grants (Tartaks), māls (Baltica), kūdra (Zamševas, Lielžogotovas, Reinieku, Trestišķu purvi).
Vidējā temperatūra: -7 ° C janvārī, +17,5 ° C jūlijā. Nokrišņu daudzums 600—650 mm gadā.
Upes
Viss novads ietilpst Daugavas baseinā. Lielākās upes: Daugava, Sarjanka, Dubna, Indrica, Asūnīca.
Ūdenstilpes
273 ezeri, kas lielāki par 1 ha. Lielākie: Sīvers 17,6 km², Ežezers 10,6 km², Drīdzis 7,5 km².
Vēsture
Novada teritorija apdzīvota pirms 3. gadu tūkstoša p.m.ē. Neolītā 2. gadu tūkstotī p.m.ē tajā dzīvoja baltu ciltis. Ap 12. gadsimtu novads bija iekļauts latgaļu Jersikas valstī, cauri tam gāja svarīgais Daugavas ūdensceļš. 13. gadsimtā teritorija tika iekļauta Livonijas Daugavpils komturejā. Pēc Livonijas sabrukuma 1560. gados nonāca Pārdaugavas hercogistē, vēlāk tiešā Polijas pārvaldē. 1772. gadā Polijas sadalīšanas dēļ novada teritorija pārgāja Krievijas Impērijas kontrolē un tika iekļauta vispirms Pleskavas guberņā, tad 1778. gadā Polockas vietniecībā, no 1796. gada Baltkrievijas guberņā un no 1802. gada Vitebskas guberņā.
Iedzīvotāju skaita izmaiņas
Esošajās robežās